เจ้าชายอัลเฟรด ดยุกแห่งซัคเซิน-โคบวร์คและโกทา

**เจ้าชายอัลเฟรด** (พระนามเต็ม:*อัลเฟรด เออร์เนส อัลเบิร์ต*; 6 สิงหาคม ค.ศ. 1844 - 30 กรกฎาคม ค.ศ. 1900) เป็นดยุกแห่งซัคเซิน-โคบวร์คและโกทา เป็นพระราชโอรสในสมเด็จพระราชินีนาถวิกตอเรียกับเจ้าชายอัลเบิร์ต พระราชสวามี

## ต้นพระชนม์ชีพ
เจ้าชายอัลเฟรด ประสูติที่ปราสาทวินด์เซอร์,เมืองเบอร์กไชร์ เมื่อวันที่ 6 กรกฎาคม ค.ศ. 1844 ตรงกับรัชสมัยสมเด็จพระราชินีนาถวิกตอเรีย พระราชโอรสพระองค์ที่สองและพระองค์ที่สี่ในสมเด็จพระราชินีนาถวิกตอเรียแห่งสหราชอาณาจักร และ เจ้าชายอัลเบิร์ต พระราชสวามี เป็นพระอนุชาใน เจ้าหญิงวิกตอเรีย พระราชกุมารี, สมเด็จพระเจ้าเอ็ดเวิร์ดที่ 7 และ เจ้าหญิงอลิซ

ทรงเข้าศีลจุ่มเมื่อวันที่ 6 กันยายนปีเดียวกัน ณ โบสถ์เซนต์จอร์จ, เมืองวินด์เซอร์ โดยมีพ่อแม่ทูนหัว คือ ดยุกแห่งเคมบริดจ์ที่ 1 ดยุกแห่งเคมบริดจ์ที่ 2 ดัชเชสแห่งซัคเซิน-โคบวร์คและโกทา ดัชเชสแห่งเคนต์ เจ้าชายแห่งไลนิงเกิน และ ดยุกแห่งเวลลิงตัน

## ดยุกแห่งเอดินบะระ
เจ้าชายอัลเฟรด ทรงได้รับการเฉลิมพระราชอิสริยยศเป็น **ดยุกแห่งเอดินบะระ** เอิร์ลแห่งอัลส์เตอร์และเคนต์ เมื่อวันที่ 24 พฤษภาคม ค.ศ. 1866 ตรงกับวันพระราชสมภพพระราชชนนี

## อภิเษกสมรส
เจ้าชายอัลเฟรด ดยุกแห่งเอดินบะระ ทรงเข้าอภิเษกสมรสกับ แกรนด์ดัชเชสมาเรีย อเล็กซานดรอฟนาแห่งรัสเซีย พระธิดาใน สมเด็จพระจักรพรรดิอเล็กซานเดอร์ที่ 2 แห่งรัสเซีย เมื่อวันที่ 23 มกราคม ค.ศ. 1874 มีพระราชโอรสและพระราชธิดาดังนี้
* **[[:en:Alfred, Hereditary Prince of Saxe-Coburg and Gotha|เจ้าชายอัลเฟรดแห่งเอดินบะระ รัชทายาทแห่งซัคเซิน-โคบวร์คและโกทา]]** (*พระนามเต็ม* อัลเฟรด อเล็กซานเดอร์ วิลเลียม เออร์เนส อัลเบิร์ต ; *ประสูติ* 15 ตุลาคม ค.ศ. 1874 *สิ้นพระชนม์* 6 กุมภาพันธ์ ค.ศ. 1899)
** ทรงดำรงพระอิสริยยศ **เจ้าชายรัชทายาทแห่งซัคเซิน-โคบวร์คและโกทา** เมื่อวันที่ 22 สิงหาคม ค.ศ. 1893 หลังจากการเสวยราชสมบัติเป็นดยุกครองรัฐแห่งซัคเซิน-โคบวร์คและโกทาของพระชนก 
* **[[สมเด็จพระราชินีมารีแห่งโรมาเนีย|เจ้าหญิงมารีแห่งเอดินบะระ]]** (*พระนามเต็ม* มารี อเล็กซานดรา วิกตอเรีย ; *ประสูติ* 29 ตุลาคม ค.ศ. 1875 *สิ้นพระชนม์* 18 กรกฎาคม ค.ศ. 1938)
** ทรงอภิเษกสมรสในวันที่ 10 มกราคม ค.ศ. 1893  ณ เมืองซิกมาริงเกิน กับ เจ้าชายเฟอร์ดินานด์ มกุฎราชกุมารแห่งโรมาเนีย และทรงเป็น **สมเด็จพระราชินีแห่งโรมาเนีย** เมื่อวันที่ 10 ตุลาคม ค.ศ. 1914 หลังจากการเสวยราชสมบัติของพระสวามี
** เป็นพระอัยยิกาใน**[[สมเด็จพระราชาธิบดีไมเคิลที่ 1 แห่งโรมาเนีย]]** 
* **[[เจ้าหญิงวิคโทรีอา เมอลีทา แห่งซัคเซิน-โคบวร์คและโกทา|เจ้าหญิงวิกตอเรีย เมลิตาแห่งเอดินบะระและซัคเซิน-โคบวร์คและโกทา]]** (*พระนามเต็ม* วิกตอเรีย เมลิตา *ประสูติ* 25 พฤศจิกายน ค.ศ. 1876 *สิ้นพระชนม์* 2 มีนาคม ค.ศ. 1936)
** ทรงอภิเษกสมรสครั้งแรกในวันที่ 19 เมษายน ค.ศ. 1894 ณ เมืองโคบวร์ค แต่ทรงหย่าร้างในวันที่ 21 ธันวาคม ค.ศ. 1901 กับ แกรนด์ดยุกแอร์นส์ ลุดวิก คาร์ล อัลเบิร์ต วิลเฮล์มแห่งเฮสส์และไรน์ 
** ทรงอภิเษกสมรสครั้งที่สองเมื่อวันที่ 18 ตุลาคม ค.ศ. 1905 ณ เมืองเทแกร์นซี กับ แกรนด์ดยุกคิริล วลาดิมีโรวิชแห่งรัสเซีย 
* **[[เจ้าหญิงอเล็กซานดราแห่งซัคเซิน-โคบวร์คและโกทา|เจ้าหญิงอเล็กซานดราแห่งเอดินบะระและซัคเซิน-โคบวร์คและโกทา]]** (*พระนามเต็ม* อเล็กซานดรา หลุยส์ โอลกา วิกตอเรีย *ประสูติ* 1 กันยายน ค.ศ. 1878 *สิ้นพระชนม์* 16 เมษายน ค.ศ. 1942)
** ทรงอภิเษกสมรสในวันที่ 20 เมษายน ค.ศ. 1896 ณ เมืองโคบวร์ค กับ เจ้าชายแอร์นส์ วิลเฮล์ม ฟรีดริช คาร์ล แม็กซิมิเลียนแห่งโฮเฮ็นโลเฮ-แล็งเกินบูร์ก ทรงเป็น **เจ้าชายผู้ปกครองนครที่ 7 แห่งโฮเฮ็นโลเฮ-แล็งเกินบูร์ก** ในวันที่ 9 มีนาคม ค.ศ. 1913
* **[[เจ้าหญิงเบียทริซแห่งซัคเซิน-โคบวร์คและโกทา|เจ้าหญิงเบียทริซแห่งเอดินบะระและซัคเซิน-โคบวร์คและโกทา]]** (*พระนามเต็ม* เบียทริซ วิกตอเรีย เลโอโพลดีน *ประสูติ* 20 เมษายน ค.ศ. 1884 *สิ้นพระชนม์* 13 กรกฎาคม ค.ศ. 1966)
** ทรงอภิเษกสมรสเมื่อในวันที่ 15 กรกฎาคม ค.ศ. 1909 ณ เมืองโคบวร์ค เจ้าชายอัลฟองโซ มาเรีย ฟรานซิสโก ดิเอโกแห่งออร์เลอ็องส์ เจ้าชายแห่งสเปน ทรงดำรงพระอิสริยยศ **ดยุกที่ 5 แห่งกัลเลียรา** ระหว่างวันที่ 24 ธันวาคม ค.ศ. 1930 จนถึงวันที่ 14 กรกฎาคม ค.ศ. 1937

## ดยุกแห่งซัคเซิน-โคบวร์คและโกทา
แอนสท์ที่ 2 ดยุกแห่งซัคเซิน-โคบวร์คและโกทา พระปิตุลาของเจ้าชายอัลเฟรด สิ้นพระชนม์เมื่อวันที่ 22 สิงหาคม ค.ศ. 1893 เจ้าชายอัลเฟรดก็เสวยราชสมบัติต่อจากเออร์เนสที่ 2 เมื่อพระชันษา 48 ปี พระราชธิดาทุกพระองค์เป็น **เจ้าหญิงแห่งซัคเซิน-โคบวร์คและโกทา** (ยกเว้นเจ้าหญิงมารีแห่งเอดินบะระ) ส่วนเจ้าชายอัลเฟรดแห่งเอดินบะระทรงเป็น **เจ้าชายรัชทายาทแห่งซัคเซิน-โคบวร์คและโกทา**

## ปลายพระชนม์ชีพ
เจ้าชายอัลเฟรด ทรงเป็น**ดยุกแห่งเอดินบะระและซัคเซิน-โคบวร์คและโกทา** มาเป็นเวลารวม 34 ปี เจ้าชายอัลเฟรดสิ้นพระชนม์เมื่อวันที่ 30 กรกฎาคม ค.ศ. 1900 รวมพระชนมายุ 55 ปี

## พระราชอิสริยยศ
* 6 สิงหาคม ค.ศ. 1844 - 24 พฤษภาคม ค.ศ. 1866: *ฮิสรอยัลไฮนิส* เจ้าชายอัลเฟรดแห่งสหราชอาณาจักร (*His Royal Highness* The Prince Alfred)
* 24 พฤษภาคม ค.ศ. 1866 - 23 สิงหาคม ค.ศ. 1893: *ฮิสรอยัลไฮนิส* ดยุกแห่งเอดินบะระ (*His Royal Highness* The Duke of Edinburgh)
* 23 สิงหาคม ค.ศ. 1893 - 30 กรกฎาคม ค.ศ. 1900: *ฮิสรอยัลไฮนิส* ดยุกแห่งเอดินบะระและซัคเซิน-โคบวร์คและโกทา (*His Royal Highness* The Duke of Edinburgh and of Saxe-Coburg and Gotha)

หมวดหมู่:พระราชบุตรในสมเด็จพระราชินีนาถวิกตอเรีย
หมวดหมู่:ราชวงศ์ซัคเซิน-โคบวร์คและโกทา (สหราชอาณาจักร)
หมวดหมู่:ดยุกแห่งเอดินบะระ
หมวดหมู่:ดยุกแห่งซัคเซิน-โคบวร์คและโกทา
หมวดหมู่:เจ้าชายรัชทายาทแห่งซัคเซิน-โคบวร์คและโกทา
หมวดหมู่:ผู้รอดชีวิตจากการลอบสังหาร
หมวดหมู่:เสียชีวิตจากมะเร็งหลอดอาหาร
หมวดหมู่:ไนต์ออฟเดอะการ์เตอร์
หมวดหมู่:พระราชโอรสในสมเด็จพระราชินีนาถ
หมวดหมู่:พระราชโอรสในสมเด็จพระจักรพรรดินีนาถ